**KLAIPĖDOS MIESTO SAVIVALDYBĖS TARYBA**

**KOLEGIJOS POSĖDŽIO PROTOKOLAS**

2019-10-02 Nr. TAK-6

Posėdis vyksta 2019-09-24. Pradžia 10.00 val.

Posėdžio pirmininkas – Vytautas Grubliauskas.

Posėdžio sekretorius – Modestas Vitkus.

Posėdyje dalyvauja kolegijos nariai: Arvydas Cesiulis, Saulius Budinas, Ligita Girskienė, Laima Juknienė, Kazys Bagdonas, Judita Simonavičiūtė, Alvidas Šimkus. Nedalyvauja Arūnas Barbšys, Aidas Kaveckis, Andrius Petraitis, Rimantas Taraškevičius.

Posėdyje dalyvavusių kolegijos narių ir asmenų sąrašai pridedami (1, 2 priedai).

DARBOTVARKĖ (patvirtinta bendru sutarimu).

Dėl akcininko lūkesčių raštų projektų savivaldybės valdomoms įmonėms pristatymo.Pranešėjas E. Simokaitis.

SVARSTYTA. Akcininko lūkesčių raštų projektų savivaldybės valdomoms įmonėms pristatymas.

Pranešėjas E. Simokaitis sako, kad Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ 9 punktas ir 9.1 papunktis nustato, kad Savivaldybės valdomų įmonių veiksmingai veiklai, kontrolei ir skaidrumui užtikrinti savivaldybės administracijos direktorius kiekvienai savivaldybės valdomai įmonei turi pateikti lūkesčių raštą, kurio tikslas – nustatyti savivaldybės lūkesčius, tikslus ir jų matavimo rodiklius, susijusius su konkrečia savivaldybės valdoma įmone ir prisidedančius prie savivaldybės strateginiuose planavimo dokumentuose numatytų tikslų pasiekimo. Klaipėdos miesto savivaldybės valdomų įmonių veiklos tikslų nustatymo, jų vertinimo tvarkos aprašo, patvirtinto Klaipėdos miesto savivaldybės (toliau – Savivaldybė) tarybos 2018 m. gruodžio 20 d. sprendimu Nr. T2-282 „Dėl Klaipėdos miesto savivaldybės valdomų įmonių veiklos tikslų nustatymo, jų vertinimo tvarkos aprašo patvirtinimo“ 11 punktas nustato pareigą Savivaldybės administracijos direktoriui Savivaldybės valdomos įmonėms teikiamų lūkesčių raštų projektus pristatyti Savivaldybės tarybos kolegijoje. Akcininko lūkesčių įgyvendinimas ir vykdymas bus kontroliuojamas vadovaujantis Savivaldybės valdomų įmonių veiklos tikslų nustatymo, jų vertinimo tvarkos aprašo, patvirtinto Savivaldybės tarybos 2018 m. gruodžio 20 d. sprendimu Nr. T2-282 „Dėl Klaipėdos miesto savivaldybės valdomų įmonių veiklos tikslų nustatymo, jų vertinimo tvarkos aprašo patvirtinimo“ nuostatomis.

J. Simonavičiūtė pastebi, kad Savivaldybės taryba yra patvirtinusi investicinius planus. Domisi kaip šie planai derinami su lūkesčių raštais ir ar kis paslaugų kainos, jeigu iškelti lūkesčiai yra gauti didesnį pelną.

E. Simokaitis sako, kad yra atsižvelgiama į kiekvienos įmonės vykdomus investicinius planus, dividendai bus mokami nuo gauto pelno, to mokėtojas nepajus.

S. Budinas teiraujasi, kodėl lūkesčių raštai buvo pateikti vėluojant, nes pagal Vyriausybės nustatyta tvarką juos turėjo pateikti iki š. m. liepos 1 d.

E. Simokaitis teigia, kad tai yra naujovė ne tik administracijos darbuotojams, tačiau ir įmonių vadovams, o raštą norėjosi ištobulinti ir jį pateikti kuo kokybiškiau.

S. Budinas teigia, kad raštas ruošiamas 4 metų laikotarpiui, o tikslai ruošiami metams.

E. Simokaitis sako, kad pagrindinis raštas ruošiamas 4 metams, tačiau jie bus tikslinami ir koreguojami kiekvienas metais.

S. Budinas sako, kad lūkesčių raštai yra pakankamai naujas dalykas, yra kur tobulėti, tačiau norėtųsi matyti 4 metų įmonių progresą ir siekius.

J. Simonavičiūtė sako, jog Savivaldybė didžiąją dalį įmonių perleido atiduodama rinkai, liko apie 10 socialiai orientuotų įmonių.

V. Radvila sako, kad pasigedo šiame rašte kūrybos, smulkiosioms įmonėms, nes jų pelningumas kasmet deja mažėja.

V. Grubliauskas pažymi, kad raštai galės būti tikslinami ir pateikiami Kolegijai kasmet.

NUTARTA. Informacija išklausyta.

Posėdis baigėsi 10.40 val.

Posėdžio pirmininkas Vytautas Grubliauskas

Posėdžio sekretorius Modestas Vitkus

M. Pakalniškytė, tel. 39 60 69

2019-09-30